Amb la presa de la ciutat per les tropes franquistes, la plaça es va convertir durant algunes setmanes en camp de concentració de presoners republicans, concretament fins al maig de 1939. Diversos testimonis parlen de "saques" de presos a qualsevol hora del dia per ser represaliats, una tasca en què els elements falangistes utilitzaven fins i tot a xiquets perquè identificaren aquells a qui es volia afusellar.